יב' באלול, התשע"ח

‏23/08/2018

סימוכין:90831318

מס' פניה:613738

 (בתשובתך ציין מספר פניה)

לכבוד

גב' איה דביר

התנועה לחופש המידע

dviraya@gmail.com

שלום רב,

הנדון: פנייתך לפי חוק חופש המידע לגבי נתונים אודות אירועי מוות חריגים בישראל

אבקש להתנצל על העיכוב הרב במענה לפנייתך ולהלן התייחסותנו אליה:

1. בכל הנוגע לדיווח פטירות מחוייבות דיווח מכוח חוזר מינהל רפואה 11/2012:
	1. להלן נתונים אודות פטירות מחוייבות דיווח שדווחו למשרד הבריאות לפי חוזר מינהל רפואה 11/2012, בחלוקה לפי סיבות דיווח:

|  |  |  |
| --- | --- | --- |
| **שנת 2015** | **סיבת דיווח** | **מס'** |
|   | פטירה שאירעה תוך 24 שעות מקבלת אדם לאשפוז או למלר"ד, פרט לפטירה כתוצאה ממצב סופני של מחלה כרונית, ניוונית או אחרת | 2,092 |
|   | פטירת אדם שגילו מתחת ל-30 שנים, שלא סבל ממחלה כרונית או סופנית | 148 |
|   | מי שהובא מת לבית החולים, פרט לפטירה כתוצאה מסיבה חציונית (External cause), (סעיף זה אינו פוטר מחובת הודעה לגורמים אחרים כגון משטרה ועוד) | 298 |
|   | פטירה לאחר ניתוח או פעולה פולשנית אחרת אם המטופל לא התאושש מהם לפני פטירתו | 611 |
|   | פטירה כתוצאה מניסיון התאבדות שנעשה מחוץ למוסד רפואי | 48 |
|  | פטירה תוך כדי ניתוח או פעולה פולשנית אחרת או תוך שבעה ימים מביצועם, לרבות מקרים בהם שוחרר המטופל לביתו (אם שב לבית החולים אם נודע לרופא בקהילה דבר הפטירה) | 604 |
|  | אחר | 215 |
|   | סה"כ: | 4,016 |
| **שנת 2016** | **סיבת דיווח** | **מס'** |
|   | פטירה שאירעה תוך 24 שעות מקבלת אדם לאשפוז או למלר"ד, פרט לפטירה כתוצאה ממצב סופני של מחלה כרונית, ניוונית או אחרת.  | 1,787 |
|   | פטירת אדם שגילו מתחת ל-30 שנים, שלא סבל ממחלה כרונית או סופנית | 126 |
|   | מי שהובא מת לבית החולים, פרט לפטירה כתוצאה מסיבה חציונית (External cause), (סעיף זה אינו פוטר מחובת הודעה לגורמים אחרים כגון משטרה ועוד) | 269 |
|   | פטירה לאחר ניתוח או פעולה פולשנית אחרת אם המטופל לא התאושש מהם לפני פטירתו | 494 |
|   | פטירה כתוצאה מניסיון התאבדות שנעשה מחוץ למוסד רפואי | 39 |
|   | פטירה תוך כדי ניתוח או פעולה פולשנית אחרת או תוך שבעה ימים מביצועם, לרבות מקרים בהם שוחרר המטופל לביתו (אם שב לבית החולים אם נודע לרופא בקהילה דבר הפטירה) | 493 |
|  | פטירה של יילוד (שטרם השתחרר מבית החולים) שנולד החל משבוע 32, שאיננה כתוצאה ממום מולד | 2 |
|  | פטירת אישה במהלך הריון או לידה או בתוך 42 יום ממועד הלידה ופטירה תוך שנה ממועד הלידה אם סיבת הפטירה קשורה להריון או ללידה | 1 |
|   | אחר | 199 |
|   | סה"כ: | 3,410 |
| **שנת 2017** | **סיבת דיווח** | **מס'** |
|   | פטירה שאירעה תוך 24 שעות מקבלת אדם לאשפוז או למלר"ד, פרט לפטירה כתוצאה ממצב סופני של מחלה כרונית, ניוונית או אחרת.  | 1,498 |
|   | פטירת אדם שגילו מתחת ל-30 שנים, שלא סבל ממחלה כרונית או סופנית | 112 |
|   | מי שהובא מת לבית החולים, פרט לפטירה כתוצאה מסיבה חציונית (External cause), (סעיף זה אינו פוטר מחובת הודעה לגורמים אחרים כגון משטרה ועוד) | 156 |
|   | פטירה לאחר ניתוח או פעולה פולשנית אחרת אם המטופל לא התאושש מהם לפני פטירתו | 402 |
|   | פטירה כתוצאה מניסיון התאבדות שנעשה מחוץ למוסד רפואי | 41 |
|   | פטירה תוך כדי ניתוח או פעולה פולשנית אחרת או תוך שבעה ימים מביצועם, לרבות מקרים בהם שוחרר המטופל לביתו (אם שב לבית החולים אם נודע לרופא בקהילה דבר הפטירה) | 564 |
|   | פטירה של יילוד (שטרם השתחרר מבית החולים) שנולד החל משבוע 32, שאיננה כתוצאה ממום מולד | 2 |
|  | אחר | 41 |
|   | סה"כ: | 2,816 |

* 1. לא ניתן היה להפיק מידע אודות גיל המטופל ומחוז (מגורים) מכיוון שאלו אינם נתונים שמופיעים כשדה דיווח במערכת הממוחשבת אלא מחייבים בחינה פרטנית של כל אחד מאלפי הדיווחים. על כן, הפקת מידע כאמור מהווה הקצאת משאבים בלתי סבירה בהתאם לסעיף 8(1) לחוק חופש המידע.
1. בכל הנוגע לדיווח אודות אירועי פטירה מכוח חוזר שירותי בריאות הציבור מספר 7-2006:

לא ניתן להשיב לבקשת מידע זו מכיוון שבחינת אירועים שמדווחים ללשכות הבריאות מנותבים למחלקות שונות בלשכות, בהתאם למהות האירוע (לדוגמה: מזון, אפידמיולוגיה, בריאות הסביבה). הבדיקה היא עניינית לפי מהות האירוע ולא לפי התוצאה שלו (-פטירה), כפי שמבוקש בבקשת המידע. מענה מהימן לבקשתך בהקשר זה יחייב הזמנה של כל תיקי הדיווח השמורים בארכיב החיצוני של המשרד בכל אחת מלשכות הבריאות וכן בחינה פרטנית של כל אחד מהאירועים כדי לבדוק האם הוא הסתיים בפטירה. נוכח העובדה כי מדובר בהקצאת משאבים בלתי סבירה, לא נוכל להיענות לבקשתך זו בהתאם להוראות סעיף 8(1) לחוק חופש המידע.

בכבוד רב,

ענת אילוז, עו"ד

הממונה על העמדת מידע לציבור